Αρδάνιο Έβρου

Το Αρδάνιο ή Αρδάνι είναι πεδινό χωριό της Θράκης στην περιφερειακή ενότητα Έβρου σε υψόμετρο 20 μέτρων.

Γεωγραφία - Ιστορία
Το Αρδάνιο βρίσκεται στα σύνορα της Ελλάδας με την Τουρκία, σε απόσταση 42 χλμ. Α.-ΒΑ. της Αλεξανδρούπολης (μέσω Εγνατίας Οδού) και 11 χλμ. Δ.-ΝΔ. από τον συνοριακό σταθμό Κήπων. Στην περιοχή έχουν εντοπιστεί ευρήματα κατοίκησης της από παλιά (αρχαϊκά αγγεία, σαρκοφάγος του 2ου αιώνα κ.α.) και πιθανολογείται ότι εδώ βρισκόταν η αρχαία Δύμη. Κοντά στο χωριό σώζεται τοξοτή καμάρα η οποία αποτελούσε μέρος ρωμαϊκής, η οποία επί τουρκοκρατίας ονομαζόταν Κεμέρ (τουρκ. ζωνάρι, καμάρα). Το χωριό ήταν αμιγώς μουσουλμανικό και ονομαζόταν Σαρχανλή (Kara Sarhanli). Μετά την Ελληνοτουρκική ανταλλαγή πληθυσμών το χωριό εγκαταλήφθηκε από τους μουσουλμάνους κατοίκους του και στη θέση τους εγκαταστάθηκαν πρόσφυγες από το Αλτίν-Τας της Ανατολικής Θράκης και το Πασά-Κιόϊ της Βουλγαρίας.

Διοικητικά 
Ως οικισμός αναφέρεται επίσημα το 1924 στο ΦΕΚ 194Α - 14/08/1924 να προσαρτάται στην τότε κοινότητα Τριφυλλίου. Σύμφωνα με το Σχέδιο Καλλικράτης διοικητικά αποτελεί τη δημοτική κοινότητα Αρδανίου που ανήκει στη δημοτική ενότητα Φερρών του Δήμου Αλεξανδρούπολης και σύμφωνα με την απογραφή του 2021 είχε 248 κατοίκους, από 306 το 2011.

Απογραφή

Παραπομπές

Δήμος Αλεξανδρούπολης
Χωριά του νομού Έβρου